als_Latn dik_Latn sag_Latn
Akuzat për vrasje, Tom Doshi 6 orë në prokurori, hyn nga dera e parme del nga e pasmja (Burimi: Ora News, www.oranews.tv)
Akuzat për vrasje, Tom Doshi 6 orë në prokurori, hyn nga dera e parme del nga e pasmja
Ka qëndruar më shumë se 6 orë në prokurorinë e Krimeve të Rënda deputeti Tom Doshi, cili ishte sot për të dhënë provat si dhe për tu marrë në pyetje në lidhje me akuzat e tij për komplotin e vrasjes , sipas tij të urdhëruar nga Ilir Meta.
Por ndryshe nga momenti kur ka hyrë, ora 09:25 minuta, nga dera e parme, Tom Doshi ka preferuar të dalë nga dera e pasme.
“Ka hyrë nga dera e parme dhe doli nga dera e pasme . Ka lëvizur në këmbë duke shmangur interesit të gazetarëve për seancën e marrjes në pyetje” informon gazetarja e Ora News Anduena Llabani. Ajo shton se ka mësuar nga prokurorët se Doshi kishte paraqitur në USB materiale filmike për të provuar akuzat e tij.
Prokuroret qe hetojne ceshtjen
Cështja i është besuar dy prokurorëve Përparim Kulluri dhe Manjola Kajana të cilët mësohet se kanë njoftuar deputetin përmes një shkrese për tu paraqitur sot në mëngjes në prokurori përndryshe do të urdhërohet shoqërimi i detyrueshëm i tij me polici gjyqësore.
Pas akuzave të Doshit për atentatet e porositura ndaj tij dhe deputetit Mhill Fufi, Prokuroria e Përgjithshme i kërkoi provat që deputeti pretendon se ka.
Edhe vetë deputeti në faqen e tij të facebook shkroi një ditë më parë se do të dëshmojë para prokurorëve: “Kam kontaktuar me Prokurorine e Krimeve te Renda per ti dhene deshmine time ne lidhje me hetimet e nisura per tentative vrasje ndaj meje dhe nje kolegu tjeter deputet. Me kane caktuar, pas kerkeses time, qe të enjten paradite te paraqitem per te dorezuar provat e mia,” shkroi Doshi një ditë më parë. Po ashtu Doshi ka postuar edhe disa foto brenda një lokali ku shfaqet prokurori Eugen Beci në shoqërinë e disa personave të tjerë që nuk dihet se cilët janë. Fotot Doshi I shoqëron me shkrimin “Ky është organi I akuzës në Shqipëri.”
05.03.2015
Burimi: Ora News
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn